กฎกระทรวงคลังก๊าซธรรมชาติ พ.ศ. 2568
วันที่ประกาศ: 2025-04-30

content: กฎกระทรวง คลังก๊าซธรรมชาติ พ.ศ. ๒๕๖๘
content: อาศัยอำนาจตามความในมาตรา ๕ วรรคหนึ่ง และมาตรา ๗ (๑) (๒) (๓) (๕) และ (๗) แห่งพระราชบัญญัติควบคุมน้ำมันเชื้อเพลิง พ.ศ. ๒๕๔๒ และมาตรา ๗ วรรคสาม แห่งพระราชบัญญัติควบคุมน้ำมันเชื้อเพลิง พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติควบคุมน้ำมันเชื้อเพลิง (ฉบับที่ ๒) พ.ศ. ๒๕๕๐
content: รัฐมนตรีว่าการกระทรวงพลังงานออกกฎกระทรวงไว้ ดังต่อไปนี้
sectionNo: 1
content: ข้อ ๑ กฎกระทรวงนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไป
sectionNo: 2
content: ข้อ ๒ ในกฎกระทรวงนี้ “ก๊าซธรรมชาติ” หมายความว่า ก๊าซปิโตรเลียมที่ประกอบด้วยมีเทนเป็นส่วนใหญ่ “คลังก๊าซธรรมชาติ” หมายความว่า คลังก๊าซธรรมชาติซึ่งมีถังเก็บและจ่ายก๊าซธรรมชาติที่ก่อสร้างติดกับพื้นที่ และมีการรับ จ่าย
sectionNo: 2
content: หรือถ่ายเทก๊าซธรรมชาติจากถังเก็บและจ่ายก๊าซธรรมชาติผ่านทางระบบท่อก๊าซธรรมชาติไปยังถังขนส่งก๊าซธรรมชาติหรือระบบการขนส่งก๊าซธรรมชาติทางท่อ “เขตคลังก๊าซธรรมชาติ” หมายความว่า แนวเขตของคลังก๊าซธรรมชาติตามที่กำหนดในแบบแผนผังบริเวณของคลังก๊าซธรรมชาติ “ถังเก็บและจ่ายก๊าซธรรมชาติ” หมายความว่า
sectionNo: 2
content: ถังเก็บและจ่ายก๊าซธรรมชาติตามกฎกระทรวงว่าด้วยการกำหนดหลักเกณฑ์ วิธีการ และเงื่อนไขเกี่ยวกับการแจ้ง การอนุญาต และอัตราค่าธรรมเนียมเกี่ยวกับการประกอบกิจการน้ำมันเชื้อเพลิง โดยมีประเภทและลักษณะต่าง ๆ ตามที่รัฐมนตรีประกาศกำหนดในราชกิจจานุเบกษา “พื้นที่กักเก็บก๊าซธรรมชาติ” หมายความว่า พื้นที่ภายในเขื่อน
sectionNo: 2
content: กำแพง หรือบ่อกักเก็บก๊าซธรรมชาติที่ใช้สำหรับรองรับก๊าซธรรมชาติที่อาจรั่วไหลจาก (๑) ถังหรือกลุ่มถังเก็บและจ่ายก๊าซธรรมชาติที่ผนังชั้นนอกไม่สามารถกักเก็บก๊าซธรรมชาติที่รั่วออกจากถังชั้นในได้ (๒) เครื่องทำไอก๊าซ ระบบท่อก๊าซธรรมชาติ และอุปกรณ์ของถังและระบบท่อก๊าซธรรมชาติ “เครื่องทำไอก๊าซ” หมายความว่า
sectionNo: 2
content: เครื่องเปลี่ยนสถานะก๊าซธรรมชาติจากของเหลวให้กลายเป็นไอก๊าซ โดยมีประเภทและลักษณะตามที่รัฐมนตรีประกาศกำหนดในราชกิจจานุเบกษา “ระบบท่อก๊าซธรรมชาติ” หมายความว่า ท่อ ข้อต่อ กลอุปกรณ์นิรภัยแบบระบาย และลิ้นของท่อก๊าซธรรมชาติที่ติดตั้งและประกอบกับถังเก็บและจ่ายก๊าซธรรมชาติ
sectionNo: 2
content: อุปกรณ์ของถังและระบบท่อก๊าซธรรมชาติ รวมถึงฐานรองรับท่อก๊าซธรรมชาติ เพื่อวัตถุประสงค์ในการรับและจ่ายก๊าซธรรมชาติและอื่น ๆ ตามที่ได้ออกแบบไว้ “อุปกรณ์ของถังและระบบท่อก๊าซธรรมชาติ” หมายความว่า อุปกรณ์ที่ติดตั้งกับถังเก็บและจ่ายก๊าซธรรมชาติ หรืออุปกรณ์ที่ติดตั้งกับระบบท่อก๊าซธรรมชาติ
sectionNo: 2
content: เพื่อให้สามารถใช้งานตรงตามวัตถุประสงค์ที่ต้องการได้อย่างปลอดภัย “ถังขนส่งก๊าซธรรมชาติ” หมายความว่า ถังขนส่งก๊าซธรรมชาติตามกฎกระทรวงว่าด้วยการกำหนดหลักเกณฑ์ วิธีการ และเงื่อนไขเกี่ยวกับการแจ้ง การอนุญาต และอัตราค่าธรรมเนียมเกี่ยวกับการประกอบกิจการน้ำมันเชื้อเพลิง “ถังเก็บสารทำความเย็น” หมายความว่า
sectionNo: 2
content: ถังหรือภาชนะที่ใช้ในการเก็บสารซึ่งเป็นของเหลวหรือก๊าซ เพื่อใช้ในการแลกเปลี่ยนความร้อน “แท่นหรือท่ารับและจ่ายก๊าซธรรมชาติ” หมายความว่า อาคารหรือท่าที่ใช้ในการรับและจ่ายก๊าซธรรมชาติให้แก่เรือขนส่งก๊าซธรรมชาติ รถขนส่งก๊าซธรรมชาติ หรือรถไฟขนส่งก๊าซธรรมชาติ “ผู้รับใบอนุญาต” หมายความว่า
sectionNo: 2
content: ผู้รับใบอนุญาตประกอบกิจการควบคุมประเภทที่ ๓ เพื่อประกอบกิจการคลังก๊าซธรรมชาติ “บริเวณอันตราย” หมายความว่า บริเวณที่มีโอกาสเกิดการรั่วไหลของก๊าซธรรมชาติ ทั้งนี้ ตามมาตรฐานของสมาคมวิศวกรรมสถานแห่งประเทศไทย ในพระบรมราชูปถัมภ์ “สถานศึกษา” หมายความว่า
sectionNo: 2
content: สถานศึกษาที่จัดการศึกษาในระบบที่เป็นการศึกษาขั้นพื้นฐานหรือการศึกษาระดับอุดมศึกษาตามกฎหมายว่าด้วยการศึกษาแห่งชาติ “สถานพยาบาล” หมายความว่า สถานพยาบาลประเภทที่รับผู้ป่วยไว้ค้างคืนตามกฎหมายว่าด้วยสถานพยาบาล “โรงมหรสพ” หมายความว่า โรงมหรสพตามกฎหมายว่าด้วยการควบคุมอาคาร “ศาสนสถาน” หมายความว่า
sectionNo: 2
content: วัดตามกฎหมายว่าด้วยคณะสงฆ์ มัสยิดตามกฎหมายว่าด้วยการบริหารองค์กรศาสนาอิสลาม วัดบาทหลวงตามกฎหมายว่าด้วยลักษณะฐานะของวัดบาทหลวงโรมันคาธอลิกในกรุงสยามตามกฎหมาย หรือสถานที่ประกอบศาสนกิจในนิกายหรือศาสนาอื่น “โบราณสถาน” หมายความว่า โบราณสถานตามกฎหมายว่าด้วยโบราณสถาน โบราณวัตถุ ศิลปวัตถุ
sectionNo: 2
content: และพิพิธภัณฑสถานแห่งชาติ “สนามกีฬา” หมายความว่า สถานที่ที่ใช้ในการเล่นกีฬา เช่น ฟุตบอล รักบี้ บาสเกตบอล มวย หรือกรีฑา เเละมีอัฒจันทร์ที่ก่อสร้างอย่างถาวรสำหรับผู้เข้าชม “ทางสัญจร” หมายความว่า ทางหลวง ถนนสาธารณะ ทางสาธารณะ หรือถนนส่วนบุคคล “ทางแยก” หมายความว่า ทางสัญจรที่มีความกว้างของถนนตั้งแต่
sectionNo: 2
content: ๑๒.๐๐ เมตร ขึ้นไป และมีความยาวจากจุดตัดหรือจุดบรรจบของถนนตั้งแต่ ๒๐๐.๐๐ เมตร ขึ้นไป “ความกว้างของถนน” หมายความว่า ระยะที่วัดจากเขตทางด้านหนึ่งไปยังเขตทางด้านตรงข้าม “มาตรฐาน NFPA 59A” หมายความว่า มาตรฐานที่ประกาศโดยสมาคมป้องกันอัคคีภัยแห่งชาติของประเทศสหรัฐอเมริกา (National Fire Protection
sectionNo: 2
content: Association) ลำดับที่ 59A เรื่อง Standard for the Production, Storage, and Handling of Liquefied Natural Gas (LNG)
sectionNo: 1
content: หมวด ๑ บททั่วไป
sectionNo: 3
content: ข้อ ๓ การออกแบบคลังก๊าซธรรมชาติต้องกระทำโดยนิติบุคคลซึ่งได้รับใบอนุญาตประกอบวิชาชีพวิศวกรรมควบคุมตามกฎหมายว่าด้วยวิศวกร การทดสอบและตรวจสอบคลังก๊าซธรรมชาติต้องกระทำโดยผู้ทดสอบและตรวจสอบตามกฎกระทรวงว่าด้วยการกำหนดคุณสมบัติของผู้ทดสอบและตรวจสอบที่ออกตามมาตรา ๗ การรับ การจ่าย การถ่ายเท
sectionNo: 3
content: และการขนย้ายก๊าซธรรมชาติต้องกระทำโดยผู้ปฏิบัติงานตามกฎกระทรวงว่าด้วยคุณสมบัติและการฝึกอบรมผู้ปฏิบัติงานเกี่ยวกับการควบคุมน้ำมันเชื้อเพลิง
sectionNo: 4
content: ข้อ ๔ คลังก๊าซธรรมชาติต้องมีศูนย์ควบคุมที่มีระบบการปฏิบัติงานตามมาตรฐาน NFPA 59A หรือมาตรฐานอื่นที่รัฐมนตรีประกาศกำหนดในราชกิจจานุเบกษา
sectionNo: 2
content: หมวด ๒ ที่ตั้ง แผนผัง รูปแบบ และลักษณะของคลังก๊าซธรรมชาติ
sectionNo: 1
content: ส่วนที่ ๑ แผนผังและแบบก่อสร้าง
sectionNo: 5
content: ข้อ ๕ คลังก๊าซธรรมชาติต้องมีแผนผังโดยสังเขปแสดงตำแหน่งที่ตั้งของคลังก๊าซธรรมชาติ พร้อมสิ่งก่อสร้างต่าง ๆ ที่อยู่รอบเขตคลังก๊าซธรรมชาติภายในระยะไม่น้อยกว่า ๑,๐๐๐.๐๐ เมตร
sectionNo: 6
content: ข้อ ๖ คลังก๊าซธรรมชาติต้องมีแผนผังบริเวณที่แสดงแนวเขตที่ดิน เขตคลังก๊าซธรรมชาติ ถังเก็บและจ่ายก๊าซธรรมชาติ พื้นที่กักเก็บก๊าซธรรมชาติ เครื่องทำไอก๊าซ อุปกรณ์ของถังและระบบท่อก๊าซธรรมชาติ แท่นหรือท่ารับและจ่ายก๊าซธรรมชาติ แหล่งน้ำดับเพลิง และสิ่งก่อสร้างอื่น ๆ รวมถึงทางเข้าและทางออกสำหรับยานพาหนะ
sectionNo: 6
content: การแสดงรายละเอียดตามวรรคหนึ่ง อย่างน้อยต้องแสดงระยะปลอดภัยต่าง ๆ ตามที่กำหนดในส่วนที่ ๒ ลักษณะและระยะปลอดภัยภายนอก และส่วนที่ ๓ ลักษณะและระยะปลอดภัยภายใน ของหมวด ๒ ที่ตั้ง แผนผัง รูปแบบ และลักษณะของคลังก๊าซธรรมชาติ
sectionNo: 7
content: ข้อ ๗ คลังก๊าซธรรมชาติต้องมีแผนผังระบบท่อ และแผนผังระบบดับเพลิงและควบคุมเพลิง โดยแต่ละแผนผังต้องแสดงรายละเอียด ดังต่อไปนี้ (๑) แผนผังระบบท่อก๊าซธรรมชาติต้องแสดงตำแหน่งการวางระบบท่อก๊าซธรรมชาติ (๒) แผนผังระบบดับเพลิงและควบคุมเพลิงต้องแสดงตำแหน่งเครื่องสูบน้ำดับเพลิง แหล่งน้ำดับเพลิง
sectionNo: 7
content: เครื่องมือและอุปกรณ์ต่าง ๆ ที่ใช้ในการดับเพลิง รวมถึงแสดงตำแหน่งอุปกรณ์ตรวจจับการรั่วไหลของก๊าซและการเกิดไฟไหม้
sectionNo: 8
content: ข้อ ๘ คลังก๊าซธรรมชาติต้องมีแผนภาพแสดงกระบวนการไหล โดยอย่างน้อยต้องแสดงรายละเอียด ดังต่อไปนี้ (๑) เส้นแสดงระบบท่อก๊าซธรรมชาติพร้อมระบุขนาดในกระบวนการรับและจ่ายก๊าซธรรมชาติ การเก็บรักษาและแปรสภาพ และระบบท่อระบายก๊าซธรรมชาติ (๒) สัญลักษณ์แสดงอุปกรณ์ในกระบวนการรับและจ่ายก๊าซธรรมชาติ
sectionNo: 8
content: การเก็บรักษาและแปรสภาพ และระบบท่อระบายก๊าซธรรมชาติ โดยระบุชื่อ ความดันและอุณหภูมิในการใช้งาน ความดันและอุณหภูมิในการออกแบบ และความสามารถในการทำงาน (rated capacity) ของอุปกรณ์ดังกล่าว (๓) ลิ้นควบคุมและลิ้นปิดเปิดในกระบวนการรับและจ่ายก๊าซธรรมชาติ และการเก็บรักษาและแปรสภาพ
sectionNo: 9
content: ข้อ ๙ คลังก๊าซธรรมชาติต้องมีแผนภาพแสดงรายละเอียดของถังเก็บและจ่ายก๊าซธรรมชาติ เครื่องทำไอก๊าซ ระบบท่อก๊าซธรรมชาติ และอุปกรณ์ของถังและระบบท่อก๊าซธรรมชาติ โดยอย่างน้อยต้องแสดงรายละเอียด ดังต่อไปนี้ (๑) เส้นแสดงระบบท่อก๊าซธรรมชาติซึ่งระบุขนาด ความดันและอุณหภูมิในการใช้งาน ความดันและอุณหภูมิในการออกแบบ
sectionNo: 9
content: และวัสดุของท่อก๊าซธรรมชาติในกระบวนการที่เกี่ยวข้องทั้งหมดภายในคลังก๊าซธรรมชาติ (๒) สัญลักษณ์แสดงถังเก็บและจ่ายก๊าซธรรมชาติ เครื่องทำไอก๊าซ ระบบท่อก๊าซธรรมชาติ และอุปกรณ์ของถังและระบบท่อก๊าซธรรมชาติ ในกระบวนการที่เกี่ยวข้องทั้งหมด โดยระบุชื่อ ความดันและอุณหภูมิในการใช้งาน
sectionNo: 9
content: ความดันและอุณหภูมิในการออกแบบ และความสามารถในการทำงานของอุปกรณ์ดังกล่าว (๓) ลิ้นในกระบวนการที่เกี่ยวข้องทั้งหมดภายในคลังก๊าซธรรมชาติ (๔) สัญลักษณ์แสดงเครื่องมือวัด ระบบควบคุม และระบบปิดฉุกเฉิน (๕) ความหมายของสัญลักษณ์ที่ใช้ในแผนภาพ
sectionNo: 10
content: ข้อ ๑๐ คลังก๊าซธรรมชาติต้องมีตารางรายการอุปกรณ์ของถังและระบบท่อก๊าซธรรมชาติ และเครื่องทำไอก๊าซ โดยอย่างน้อยต้องแสดงรายละเอียด ดังต่อไปนี้ (๑) ชื่อ ชนิด และจำนวน (๒) มาตรฐานการออกแบบ (๓) ความดันและอุณหภูมิในการใช้งาน และความดันและอุณหภูมิในการออกแบบ (๔) ความสามารถในการทำงาน (rated capacity)
sectionNo: 11
content: ข้อ ๑๑ แบบถังเก็บและจ่ายก๊าซธรรมชาติต้องแสดงขนาด ความสูง และข้อมูลที่ใช้ในการออกแบบ รวมถึงวัสดุที่ใช้ในการก่อสร้าง ความดันและวิธีการทดสอบและตรวจสอบปริมาณความจุของถัง ชนิดของถัง และอุปกรณ์ความปลอดภัยที่ติดตั้งอยู่กับถัง
sectionNo: 12
content: ข้อ ๑๒ แบบก่อสร้างถังเก็บและจ่ายก๊าซธรรมชาติ อย่างน้อยต้องแสดงรายละเอียด ดังต่อไปนี้ (๑) แปลนส่วนบน แปลนส่วนล่าง แปลนฐานราก และอุปกรณ์ต่าง ๆ ที่ติดตั้งอยู่กับถัง (๒) รูปด้านและรูปตัดของถังและฐานราก (๓) รายละเอียดของฐานราก (๔) จุดรับ จุดจ่าย ขนาดท่อ ลิ้น และอุปกรณ์ที่เกี่ยวข้อง (๕) การก่อสร้าง
sectionNo: 12
content: การติดตั้ง และการทดสอบแบบไม่ทำลาย
sectionNo: 13
content: ข้อ ๑๓ แบบก่อสร้างพื้นที่กักเก็บก๊าซธรรมชาติ อย่างน้อยต้องแสดงรายละเอียด ดังต่อไปนี้ (๑) แปลนพื้น แปลนฐานราก และแปลนโครงสร้าง (๒) รูปด้านอย่างน้อยสองด้าน รูปตัดตามขวาง และรูปตัดตามยาว (๓) แบบโครงสร้างซึ่งแสดงถึงวัสดุที่ใช้ในการก่อสร้างพื้นที่กักเก็บก๊าซธรรมชาติ
sectionNo: 14
content: ข้อ ๑๔ แบบก่อสร้างระบบท่อก๊าซธรรมชาติ เครื่องทำไอก๊าซ และอุปกรณ์ของถังและระบบท่อก๊าซธรรมชาติ อย่างน้อยต้องแสดงรายละเอียด ดังต่อไปนี้ (๑) ข้อมูลที่ใช้ในการออกแบบ รายละเอียดวัสดุที่ใช้ในการก่อสร้าง ความดัน และวิธีการทดสอบความมั่นคงแข็งแรง (๒) จุดรับ จุดจ่าย ขนาดท่อ ลิ้น และอุปกรณ์ที่เกี่ยวข้อง (๓)
sectionNo: 14
content: การป้องกันการกัดกร่อน (๔) การก่อสร้างและการติดตั้งฐานรองรับ (๕) การก่อสร้าง การติดตั้ง และการทดสอบแบบไม่ทำลาย
sectionNo: 15
content: ข้อ ๑๕ แบบก่อสร้างแท่นหรือท่ารับและจ่ายก๊าซธรรมชาติ อย่างน้อยต้องแสดงรายละเอียด ดังต่อไปนี้ (๑) แปลนพื้น แปลนฐานราก แปลนหลังคา และแปลนโครงสร้าง (๒) รูปด้านอย่างน้อยสองด้าน รูปตัดตามขวาง และรูปตัดตามยาว (๓) แบบโครงสร้าง (๔) ระบบท่อก๊าซธรรมชาติที่ติดตั้งอยู่กับแท่นหรือท่ารับและจ่ายก๊าซธรรมชาติ
sectionNo: 16
content: ข้อ ๑๖ แบบระบบท่อดับเพลิง อย่างน้อยต้องแสดงรายละเอียด ดังต่อไปนี้ (๑) ขนาดท่อ ลิ้น และอุปกรณ์ที่เกี่ยวข้อง (๒) เครื่องสูบน้ำพร้อมระบุแรงดันและอัตราสูบ (๓) ฐานรองรับระบบท่อดับเพลิงและอุปกรณ์ที่เกี่ยวข้อง
sectionNo: 17
content: ข้อ ๑๗ แบบก่อสร้างท่อหรือรางระบายก๊าซธรรมชาติ หรือท่อหรือรางระบายน้ำอย่างน้อยต้องแสดงรายละเอียด ดังต่อไปนี้ (๑) แปลนพื้น (๒) รูปตัดตามขวางและรูปตัดตามยาว (๓) ฝาตะแกรงปิดท่อหรือรางระบายน้ำ และบ่อพัก (๔) แบบโครงสร้างซึ่งแสดงถึงวัสดุที่ใช้ในการก่อสร้างท่อหรือรางระบายก๊าซธรรมชาติ หรือท่อหรือรางระบายน้ำ
sectionNo: 18
content: ข้อ ๑๘ แบบก่อสร้างและติดตั้งรั้วและประตู อย่างน้อยต้องแสดงรายละเอียด ดังต่อไปนี้ (๑) แปลนฐานราก (๒) รูปด้าน และรูปตัดตามขวางหรือตามยาว (๓) แบบโครงสร้างซึ่งแสดงถึงวัสดุที่ใช้ในการก่อสร้างและติดตั้งรั้วและประตู
sectionNo: 19
content: ข้อ ๑๙ แบบระบบไฟฟ้า อย่างน้อยต้องแสดงรายละเอียด ดังต่อไปนี้ (๑) แผนภาพเส้นเดียว พร้อมรายละเอียด ขนาด และชนิดของสายไฟฟ้า (๒) แผนผังแสดงขอบเขตบริเวณอันตราย พร้อมรายละเอียดตามมาตรฐานที่ใช้ในการออกแบบ (๓) แผนผังแสดงตำแหน่งการติดตั้งอุปกรณ์ไฟฟ้า เครื่องใช้ไฟฟ้า และบริภัณฑ์ไฟฟ้าภายในบริเวณอันตราย (๔)
sectionNo: 19
content: แผนผังแสดงการเดินสายไฟฟ้าและการปิดผนึกภายในบริเวณอันตราย (๕) แผนผังแสดงตำแหน่งการต่อลงดิน พร้อมรายละเอียดการต่อลงดิน และจุดต่อทดสอบ (๖) แผนผังแสดงตำแหน่งการติดตั้งระบบป้องกันอันตรายจากฟ้าผ่า พร้อมรายละเอียดการติดตั้งระบบป้องกันอันตรายจากฟ้าผ่าและจุดต่อทดสอบ
sectionNo: 20
content: ข้อ ๒๐ ในกรณีที่มีสิ่งก่อสร้างอื่น ๆ ที่เกี่ยวข้องกับการรับหรือจ่ายหรือแปรสภาพก๊าซธรรมชาติ ให้แสดงรายละเอียดแบบก่อสร้างของสิ่งก่อสร้างนั้นด้วย
sectionNo: 21
content: ข้อ ๒๑ แผนผังและแบบก่อสร้างต้องมีมาตราส่วนที่แสดงรายละเอียดต่าง ๆ ให้สามารถตรวจสอบได้อย่างชัดเจน
sectionNo: 22
content: ข้อ ๒๒ คลังก๊าซธรรมชาติต้องแสดงรายการคำนวณความมั่นคงแข็งแรงของถังเก็บและจ่ายก๊าซธรรมชาติ พื้นที่กักเก็บก๊าซธรรมชาติ เครื่องทำไอก๊าซ ระบบท่อก๊าซธรรมชาติ อุปกรณ์ของถังและระบบท่อก๊าซธรรมชาติ แท่นหรือท่ารับและจ่ายก๊าซธรรมชาติ ระบบท่อดับเพลิง ระบบอุปกรณ์นิรภัย และสิ่งก่อสร้างอื่น ๆ
sectionNo: 22
content: และรายการคำนวณระบบไฟฟ้า การต่อลงดิน และระบบป้องกันอันตรายจากฟ้าผ่า
sectionNo: 2
content: ส่วนที่ ๒ ลักษณะและระยะปลอดภัยภายนอก
sectionNo: 23
content: ข้อ ๒๓ การกำหนดระยะปลอดภัยภายนอกของคลังก๊าซธรรมชาติ ต้องมีผลการประเมินอันตรายร้ายแรง โดยใช้แบบจำลองทางคณิตศาสตร์ (Hazard Analysis) หรือผลการคำนวณที่เหมาะสมกับขนาดของอันตราย โดยคำนึงถึงการแผ่รังสีความร้อน การแพร่กระจายของไอก๊าซ และหลักเกณฑ์อื่น ๆ ตามมาตรฐาน NFPA 59A
sectionNo: 23
content: หรือมาตรฐานอื่นที่รัฐมนตรีประกาศกำหนดในราชกิจจานุเบกษา โดยต้องมีระยะปลอดภัยภายนอกไม่น้อยกว่าที่กำหนด ดังต่อไปนี้ (๑) ระยะห่างระหว่างเขตคลังก๊าซธรรมชาติกับเขตพระราชฐานไม่น้อยกว่า ๑,๐๐๐.๐๐ เมตร ยกเว้นคลังก๊าซธรรมชาติที่ได้รับความยินยอมเป็นหนังสือจากสำนักพระราชวัง (๒)
sectionNo: 23
content: ระยะห่างระหว่างเขตคลังก๊าซธรรมชาติกับเขตสถานทูต สถานกงสุล สถานศึกษา สถานพยาบาล โรงมหรสพ ศาสนสถาน โบราณสถาน หรือสนามกีฬาไม่น้อยกว่า ๒๐๐.๐๐ เมตร เว้นแต่สถานที่เหล่านั้นได้รับอนุญาต อนุมัติ ขึ้นทะเบียน หรือได้รับความเห็นชอบตามกฎหมายว่าด้วยการนั้น แล้วแต่กรณี
sectionNo: 23
content: ภายหลังวันที่ผู้ประสงค์จะประกอบกิจการคลังก๊าซธรรมชาติได้รับความเห็นชอบแบบแปลน แผนผัง และแบบก่อสร้าง ในกรณีที่คลังก๊าซธรรมชาติไม่สามารถจัดให้มีระยะปลอดภัยภายนอกได้ตามผลการประเมินหรือผลการคำนวณตามวรรคหนึ่ง ผู้รับใบอนุญาตจะต้องจัดทำรายงานการประเมินความเสี่ยงเชิงปริมาณ (Quantitative Risk Analysis)
sectionNo: 23
content: ตามหลักเกณฑ์และวิธีการที่รัฐมนตรีประกาศกำหนดในราชกิจจานุเบกษา
sectionNo: 24
content: ข้อ ๒๔ ทางเข้าและทางออกของคลังก๊าซธรรมชาติสำหรับยานพาหนะ ต้องเชื่อมต่อกับทางสัญจรที่มีความกว้างของถนนไม่น้อยกว่า ๑๒.๐๐ เมตร และต้องได้รับอนุญาตหรือได้รับความยินยอมให้ทำทางเชื่อม เพื่อใช้เป็นทางเข้าและทางออกสำหรับยานพาหนะจากเจ้าหน้าที่ซึ่งมีอำนาจอนุญาตหรือเจ้าของทางสัญจรดังกล่าว ทั้งนี้
sectionNo: 24
content: ทางเข้าและทางออกสำหรับยานพาหนะต้องมีความกว้างของถนนไม่น้อยกว่า ๑๐.๐๐ เมตร ขอบทางเลี้ยวเข้าและขอบทางเลี้ยวออกต้องมีรัศมีความโค้งไม่น้อยกว่า ๖.๐๐ เมตร เพื่อให้รถขนส่งก๊าซธรรมชาติเข้าออกได้โดยสะดวก ดังตัวอย่างที่ปรากฏตามภาพประกอบที่ ๑ ท้ายกฎกระทรวงนี้
sectionNo: 25
content: ข้อ ๒๕ จุดเริ่มต้นของทางเข้าและทางออกของคลังก๊าซธรรมชาติต้องมีลักษณะและระยะปลอดภัย ดังต่อไปนี้ (๑) จุดเริ่มต้นของทางเข้าและทางออกสำหรับยานพาหนะต้องไม่อยู่ตรงโค้งตั้งของทางสัญจรที่มีความลาดชันด้านใดด้านหนึ่งเกิน ๑ ต่อ ๒๕ และต้องไม่อยู่บนทางสัญจรที่มีความลาดชันเกิน ๑ ต่อ ๒๕
sectionNo: 25
content: ดังตัวอย่างที่ปรากฏตามภาพประกอบที่ ๒ ท้ายกฎกระทรวงนี้ ในกรณีที่ทางสัญจรมีความลาดชันด้านใดด้านหนึ่งตั้งแต่ ๑ ต่อ ๕๐ ถึง ๑ ต่อ ๒๕ จุดเริ่มต้นของทางเข้าและทางออกสำหรับยานพาหนะต้องไม่อยู่ตรงโค้งตั้ง และต้องห่างจากจุดเริ่มต้นโค้งตั้งของทางสัญจรไม่น้อยกว่า ๑๕๐.๐๐ เมตร ดังตัวอย่างที่ปรากฏตามภาพประกอบที่ ๓
sectionNo: 25
content: ท้ายกฎกระทรวงนี้ (๒) จุดเริ่มต้นของทางเข้าและทางออกสำหรับยานพาหนะต้องห่างจากจุดเริ่มโค้งของทางแยกซึ่งอยู่ฝั่งเดียวกันไม่น้อยกว่า ๕๐.๐๐ เมตร ดังตัวอย่างที่ปรากฏตามภาพประกอบที่ ๔ ท้ายกฎกระทรวงนี้ (๓)
sectionNo: 25
content: จุดเริ่มต้นของทางเข้าและทางออกสำหรับยานพาหนะที่ตั้งอยู่ติดทางสัญจรที่ตัดกับทางรถไฟต้องห่างจากรางรถไฟที่ใกล้ที่สุดไม่น้อยกว่า ๕๐.๐๐ เมตร ดังตัวอย่างที่ปรากฏตามภาพประกอบที่ ๕ ท้ายกฎกระทรวงนี้ (๔) จุดเริ่มต้นของทางเข้าและทางออกสำหรับยานพาหนะต้องไม่ตั้งอยู่ตรงโค้งของทางสัญจรที่มีรัศมีความโค้งน้อยกว่า
sectionNo: 25
content: ๑,๐๐๐.๐๐ เมตร และต้องห่างจากจุดเริ่มโค้งของทางสัญจรไม่น้อยกว่า ๕๐.๐๐ เมตร ดังตัวอย่างที่ปรากฏตามภาพประกอบที่ ๖ ท้ายกฎกระทรวงนี้ (๕) จุดเริ่มต้นของทางเข้าและทางออกสำหรับยานพาหนะที่เชื่อมต่อกับทางสัญจรที่มีเกาะกลาง ทางระบายน้ำ หรือกำแพงเพื่อแบ่งการจราจรเป็นสองทิศทาง
sectionNo: 25
content: ต้องห่างจากจุดเริ่มต้นของช่องเปิดของเกาะกลาง ทางระบายน้ำ หรือกำแพงของทางสัญจรดังกล่าวไม่น้อยกว่า ๕๐.๐๐ เมตร ดังตัวอย่างที่ปรากฏตามภาพประกอบที่ ๗ ท้ายกฎกระทรวงนี้ (๖) จุดเริ่มต้นของทางเข้าและทางออกสำหรับยานพาหนะต้องห่างจากจุดเริ่มต้นหรือจุดสิ้นสุดของเชิงลาดสะพานที่มีความลาดชันด้านใดด้านหนึ่งเกิน ๑
sectionNo: 25
content: ต่อ ๕๐ ที่อยู่ในเส้นทางเดียวกันไม่น้อยกว่า ๕๐.๐๐ เมตร ดังตัวอย่างที่ปรากฏตามภาพประกอบที่ ๘ ท้ายกฎกระทรวงนี้ (๗) จุดเริ่มต้นหรือจุดสิ้นสุดของเชิงลาดสะพานให้วัดจากจุดเริ่มต้นหรือจุดสิ้นสุดของเชิงลาดของทางส่วนที่เชื่อมกับสะพานที่มีความลาดชันตั้งแต่ ๑ ต่อ ๕๐ ไม่น้อยกว่า ๕๐.๐๐ เมตร
sectionNo: 25
content: หากมีความลาดชันไม่เกิน ๑ ต่อ ๕๐ ให้วัดจากคอสะพาน ดังตัวอย่างที่ปรากฏตามภาพประกอบที่ ๙ ท้ายกฎกระทรวงนี้
sectionNo: 26
content: ข้อ ๒๖ คลังก๊าซธรรมชาติที่มีทางเข้าและทางออกสำหรับยานพาหนะที่ผ่านการพิจารณาด้านความปลอดภัยและได้รับอนุญาตให้เชื่อมทาง และก่อสร้างหรือมีการปรับปรุงเปลี่ยนแปลงโดยถูกต้องตามใบอนุญาตให้เชื่อมทางตามกฎหมายว่าด้วยทางหลวงแล้ว ให้ได้รับยกเว้นไม่ต้องปฏิบัติตามข้อ ๒๕
sectionNo: 3
content: ส่วนที่ ๓ ลักษณะและระยะปลอดภัยภายใน
sectionNo: 27
content: ข้อ ๒๗ ระยะปลอดภัยของถังเก็บและจ่ายก๊าซธรรมชาติ พื้นที่กักเก็บก๊าซธรรมชาติ เครื่องทำไอก๊าซ แท่นหรือท่ารับและจ่ายก๊าซธรรมชาติ ระบบท่อก๊าซธรรมชาติ และอุปกรณ์ของถังและระบบท่อก๊าซธรรมชาติ ตลอดจนรั้ว หรือสิ่งก่อสร้างอื่น ๆ ภายในคลังก๊าซธรรมชาติ ให้เป็นไปตามที่รัฐมนตรีประกาศกำหนดในราชกิจจานุเบกษา
sectionNo: 28
content: ข้อ ๒๘ บริเวณเขตคลังก๊าซธรรมชาติ หรือแนวเขตที่ดินซึ่งเป็นที่ตั้งของคลังก๊าซธรรมชาติต้องมีรั้วรอบซึ่งทำจากวัสดุที่ไม่ติดไฟโดยมีความสูงไม่น้อยกว่า ๒.๕๐ เมตร และมีประตูที่ทำจากวัสดุที่มีความแข็งแรงและไม่ติดไฟ
sectionNo: 3
content: หมวด ๓ การออกแบบ การก่อสร้าง และการติดตั้ง
sectionNo: 29
content: ข้อ ๒๙ การออกแบบ การก่อสร้าง และการติดตั้งถังเก็บและจ่ายก๊าซธรรมชาติ พื้นที่กักเก็บก๊าซธรรมชาติ เครื่องทำไอก๊าซ ระบบท่อก๊าซธรรมชาติ และอุปกรณ์ของระบบท่อก๊าซธรรมชาติ รั้ว กำแพง หรือสิ่งก่อสร้างอื่น ๆ ในคลังก๊าซธรรมชาติ ให้เป็นไปตามหลักเกณฑ์และวิธีการที่รัฐมนตรีประกาศกำหนดในราชกิจจานุเบกษา
sectionNo: 30
content: ข้อ ๓๐ การออกแบบ การก่อสร้าง และการติดตั้งแท่นหรือท่ารับและจ่ายก๊าซธรรมชาติต้องเป็นไปตามที่กำหนดในมาตรฐาน NFPA 59A หรือมาตรฐานอื่นที่รัฐมนตรีประกาศกำหนดในราชกิจจานุเบกษา และต้องมีลักษณะ ดังต่อไปนี้ (๑) ท่ารับและจ่ายก๊าซธรรมชาติต้องออกแบบ ก่อสร้าง ทดสอบและตรวจสอบให้เป็นไปตามมาตรฐานที่ใช้ในการออกแบบ
sectionNo: 30
content: (๒) แท่นรับและจ่ายก๊าซธรรมชาติต้องทำจากวัสดุที่ไม่ติดไฟและให้เป็นไปตามมาตรฐานที่ใช้ในการออกแบบ (๓) แท่นรับและจ่ายก๊าซธรรมชาติต้องออกแบบและก่อสร้าง โดยมีการป้องกันไม่ให้ระบบท่อก๊าซธรรมชาติ และอุปกรณ์ของระบบท่อก๊าซธรรมชาติ ได้รับการเสียหายจากรถขนส่งหรือรถไฟขนส่งก๊าซธรรมชาติ (๔)
sectionNo: 30
content: พื้นที่ของแท่นรับและจ่ายก๊าซธรรมชาติต้องมีขนาดของพื้นที่พอเพียงสำหรับยานพาหนะในการรับและจ่ายก๊าซธรรมชาติ
sectionNo: 31
content: ข้อ ๓๑ การก่อสร้างหรือการติดตั้งถังเก็บและจ่ายก๊าซธรรมชาติ เครื่องทำไอก๊าซ หรืออุปกรณ์ของถังและระบบท่อก๊าซธรรมชาติที่ภายในบรรจุก๊าซธรรมชาติ สารทำความเย็นที่ติดไฟได้หรือก๊าซที่ติดไฟได้
sectionNo: 31
content: ให้ก่อสร้างหรือติดตั้งภายนอกอาคารเพื่อความสะดวกในการดับเพลิงและการแพร่กระจายของของเหลวและก๊าซธรรมชาติหากเกิดการรั่วไหล เว้นแต่ในกรณีจำเป็นต้องก่อสร้างหรือติดตั้งในอาคารหรือสิ่งก่อสร้าง อาคารหรือสิ่งก่อสร้างนั้นต้องมีลักษณะและระบบการระบายอากาศที่ดี ตามที่กำหนดในมาตรฐาน NFPA 59A
sectionNo: 31
content: หรือมาตรฐานอื่นที่รัฐมนตรีประกาศกำหนดในราชกิจจานุเบกษา
sectionNo: 32
content: ข้อ ๓๒ การติดตั้งเครื่องมือวัดความดัน เครื่องมือวัดอุณหภูมิ เครื่องมือวัดระดับของเหลว และเครื่องมือวัดความเป็นสุญญากาศ ให้เป็นไปตามมาตรฐานที่รัฐมนตรีประกาศกำหนดในราชกิจจานุเบกษาโดยคำนึงถึงมาตรฐาน NFPA 59A หรือมาตรฐานอื่นที่เทียบเท่า
sectionNo: 4
content: หมวด ๔ ระบบไฟฟ้า
sectionNo: 33
content: ข้อ ๓๓ ระบบไฟฟ้า การต่อลงดิน การต่อฝาก อุปกรณ์ไฟฟ้า เครื่องใช้ไฟฟ้า และบริภัณฑ์ไฟฟ้า ให้มีรายละเอียด ดังต่อไปนี้ (๑) ระบบไฟฟ้า การต่อลงดิน หรือการต่อฝาก ภายในบริเวณอันตราย ต้องออกแบบ ติดตั้ง และตรวจสอบตามมาตรฐาน NFPA 59A หรือมาตรฐานอื่นที่รัฐมนตรีประกาศกำหนดในราชกิจจานุเบกษา (๒) ระบบไฟฟ้า
sectionNo: 33
content: การต่อลงดิน การต่อฝาก อุปกรณ์ไฟฟ้า เครื่องใช้ไฟฟ้า และบริภัณฑ์ไฟฟ้า ภายในบริเวณอันตราย ต้องดำเนินการตรวจสอบการติดตั้งโดยผู้ทดสอบและตรวจสอบตามกฎกระทรวงว่าด้วยการกำหนดคุณสมบัติของผู้ทดสอบและตรวจสอบที่ออกตามมาตรา ๗ (๓) อุปกรณ์ไฟฟ้า เครื่องใช้ไฟฟ้า และบริภัณฑ์ไฟฟ้า ภายในบริเวณอันตราย
sectionNo: 33
content: ต้องได้รับการรับรองการประกันคุณภาพการผลิต และได้รับการรับรองความปลอดภัยตามมาตรฐานผลิตภัณฑ์อุตสาหกรรมจากสำนักงานมาตรฐานผลิตภัณฑ์อุตสาหกรรม หรือมาตรฐานอื่นที่อธิบดีกรมธุรกิจพลังงานเห็นชอบ
sectionNo: 34
content: ข้อ ๓๔ แท่นจ่ายก๊าซธรรมชาติหรือจุดรับหรือจุดจ่ายก๊าซธรรมชาติต้องติดตั้งระบบต่อลงดินและมีการเชื่อมต่อกับตำแหน่งถ่ายเทประจุขณะที่มีการรับหรือจ่ายก๊าซธรรมชาติ
sectionNo: 35
content: ข้อ ๓๕ การออกแบบและติดตั้งระบบป้องกันอันตรายจากฟ้าผ่า ให้เป็นไปตามมาตรฐาน NFPA 59A หรือมาตรฐานอื่นที่รัฐมนตรีประกาศกำหนดในราชกิจจานุเบกษา การตรวจสอบการติดตั้งระบบป้องกันอันตรายจากฟ้าผ่า ให้ดำเนินการโดยผู้ทดสอบและตรวจสอบตามกฎกระทรวงว่าด้วยการกำหนดคุณสมบัติของผู้ทดสอบและตรวจสอบที่ออกตามมาตรา ๗
sectionNo: 5
content: หมวด ๕ การทดสอบและตรวจสอบ
sectionNo: 36
content: ข้อ ๓๖ การทดสอบและตรวจสอบถังเก็บและจ่ายก๊าซธรรมชาติ เครื่องทำไอก๊าซ อุปกรณ์ของถังและระบบท่อก๊าซธรรมชาติ และระบบไฟฟ้า ก่อนเริ่มใช้งาน ตามวาระระหว่างการใช้งาน หรือเมื่อเกิดความเสียหายที่อาจก่อให้เกิดอันตราย ให้เป็นไปตามหลักเกณฑ์และวิธีการที่รัฐมนตรีประกาศกำหนดในราชกิจจานุเบกษา
sectionNo: 37
content: ข้อ ๓๗ การทดสอบและตรวจสอบระบบท่อก๊าซธรรมชาติ ให้เป็นไปตามมาตรฐาน NFPA 59A หรือมาตรฐานอื่นที่รัฐมนตรีประกาศกำหนดในราชกิจจานุเบกษา โดยอย่างน้อยต้องดำเนินการทดสอบและตรวจสอบ ดังต่อไปนี้ (๑) ก่อนเริ่มใช้งาน (ก) ตรวจพินิจด้วยสายตา (ข) ทดสอบด้านความมั่นคงแข็งแรงของการก่อสร้างหรือติดตั้ง (ค) ทดสอบการรั่ว
sectionNo: 37
content: (ง) ตรวจสอบการทำงานต่าง ๆ ของระบบท่อก๊าซธรรมชาติก่อนและหลังการลดอุณหภูมิและบรรจุก๊าซธรรมชาติเมื่ออยู่ในสถานะของเหลว ว่าสามารถทำงานได้อย่างถูกต้อง (จ) ทดสอบและตรวจสอบการทำงานของกลอุปกรณ์นิรภัยแบบระบาย (ฉ) ทดสอบและตรวจสอบแบบไม่ทำลาย (ช) ตรวจสอบการป้องกันการกัดกร่อน (๒) ตามวาระระหว่างการใช้งาน (ก)
sectionNo: 37
content: ตรวจพินิจด้วยสายตาปีละหนึ่งครั้ง (ข) ทดสอบด้านความมั่นคงแข็งแรงของการก่อสร้างหรือติดตั้ง ในกรณีที่มาตรฐานที่ใช้ในการออกแบบกำหนดไว้ว่าต้องทดสอบตามวาระระหว่างการใช้งาน (ค) ทดสอบการรั่ว ในกรณีที่มาตรฐานที่ใช้ในการออกแบบกำหนดไว้ว่าต้องทดสอบตามวาระระหว่างการใช้งาน (ง)
sectionNo: 37
content: ตรวจสอบการป้องกันการกัดกร่อนปีละหนึ่งครั้ง (จ) ทดสอบและตรวจสอบการทำงานของกลอุปกรณ์นิรภัยแบบระบายทุกห้าปี (๓) เมื่อเกิดความเสียหายที่อาจก่อให้เกิดอันตราย ภายหลังซ่อมแซมเสร็จแล้วต้องดำเนินการทดสอบและตรวจสอบตาม (๑) อีกครั้ง
sectionNo: 38
content: ข้อ ๓๘ ห้ามนำถังเก็บและจ่ายก๊าซธรรมชาติ เครื่องทำไอก๊าซ ระบบท่อก๊าซธรรมชาติ และอุปกรณ์ของถังและระบบท่อก๊าซธรรมชาติที่ได้รับความเสียหายอันอาจก่อให้เกิดอันตราย หรือที่ไม่ผ่านการทดสอบและตรวจสอบ มาใช้งาน จนกว่าจะมีการแก้ไขหรือซ่อมแซมให้แล้วเสร็จ พร้อมทั้งทำการทดสอบและตรวจสอบก่อนการใช้งานตามข้อ ๓๖
sectionNo: 38
content: หรือข้อ ๓๗ แล้วแต่กรณี และได้รับการรับรองจากผู้ทดสอบและตรวจสอบตามกฎกระทรวงว่าด้วยการกำหนดคุณสมบัติของผู้ทดสอบและตรวจสอบที่ออกตามมาตรา ๗
sectionNo: 6
content: หมวด ๖ การรับรองการก่อสร้างและการติดตั้ง
sectionNo: 39
content: ข้อ ๓๙ การรับรองการก่อสร้างและการติดตั้งถังเก็บและจ่ายก๊าซธรรมชาติ แท่นหรือท่ารับและจ่ายก๊าซธรรมชาติ พื้นที่กักเก็บก๊าซธรรมชาติ เครื่องทำไอก๊าซ ระบบท่อก๊าซธรรมชาติ และอุปกรณ์ของถังและระบบท่อก๊าซ ตลอดจนสิ่งก่อสร้างอื่น ๆ ตามหมวด ๓ การออกแบบ การก่อสร้าง และการติดตั้ง และหมวด ๔ ระบบไฟฟ้า
sectionNo: 39
content: ให้กระทำโดยผู้ทดสอบและตรวจสอบตามกฎกระทรวงว่าด้วยการกำหนดคุณสมบัติของผู้ทดสอบและตรวจสอบที่ออกตามมาตรา ๗ การรับรองตามวรรคหนึ่ง ให้เป็นไปตามหลักเกณฑ์และวิธีการที่รัฐมนตรีประกาศกำหนดในราชกิจจานุเบกษา
sectionNo: 7
content: หมวด ๗ การรับ การจ่าย การถ่ายเท และการขนย้าย ก๊าซธรรมชาติ สารทำความเย็น ของเหลวและก๊าซที่ติดไฟได้
sectionNo: 40
content: ข้อ ๔๐ การรับ การจ่าย การถ่ายเท และการขนย้ายก๊าซธรรมชาติ สารทำความเย็น ของเหลวและก๊าซที่ติดไฟได้ รวมถึงการไล่ก๊าซธรรมชาติออกจากถังเก็บและจ่ายก๊าซธรรมชาติ และระบบท่อก๊าซธรรมชาติ ต้องเป็นไปตามมาตรฐาน NFPA 59A หรือมาตรฐานอื่นที่รัฐมนตรีประกาศกำหนดในราชกิจจานุเบกษา
sectionNo: 41
content: ข้อ ๔๑ ผู้รับใบอนุญาตจะต้องจ่ายก๊าซธรรมชาติลงในถังขนส่งก๊าซธรรมชาติหรือจ่ายก๊าซธรรมชาติเข้าสู่ระบบการขนส่งก๊าซธรรมชาติทางท่อของผู้ได้รับใบอนุญาตประกอบกิจการควบคุมจากกรมธุรกิจพลังงานเท่านั้น
sectionNo: 42
content: ข้อ ๔๒ ผู้รับใบอนุญาตต้องจัดทำขั้นตอนในการรับหรือจ่ายก๊าซธรรมชาติติดประกาศไว้ในบริเวณที่มีการรับหรือจ่ายก๊าซธรรมชาติและแท่นหรือท่ารับและจ่ายก๊าซธรรมชาติ
sectionNo: 8
content: หมวด ๘ การป้องกันและระงับอัคคีภัย
sectionNo: 43
content: ข้อ ๔๓ คลังก๊าซธรรมชาติต้องมีระบบป้องกันและระงับอัคคีภัย และแผนฉุกเฉินที่เหมาะสมตามรายงานการประเมินระบบป้องกันและระงับอัคคีภัย (Fire Protection Evaluation) ซึ่งมีรายละเอียดตามที่รัฐมนตรีประกาศกำหนดในราชกิจจานุเบกษา การออกแบบ ติดตั้ง และตรวจสอบระบบป้องกันและระงับอัคคีภัย ให้เป็นไปตามมาตรฐาน NFPA 59A
sectionNo: 43
content: หรือมาตรฐานอื่นที่รัฐมนตรีประกาศกำหนดในราชกิจจานุเบกษา
sectionNo: 44
content: ข้อ ๔๔ คลังก๊าซธรรมชาติต้องมีระบบปิดฉุกเฉินเพื่อปิดหรือตัดการจ่ายก๊าซธรรมชาติ สารทำความเย็น หรือของเหลวและก๊าซที่ติดไฟได้ โดยการติดตั้งและการทดสอบและตรวจสอบระบบดังกล่าวต้องเป็นไปตามมาตรฐาน NFPA 59A หรือมาตรฐานอื่นที่รัฐมนตรีประกาศกำหนดในราชกิจจานุเบกษา
sectionNo: 45
content: ข้อ ๔๕ คลังก๊าซธรรมชาติต้องมีเครื่องส่งเสียงดังเมื่อก๊าซรั่วและเครื่องส่งเสียงดังเมื่อตรวจจับการเกิดไฟ โดยติดตั้งในพื้นที่ที่มีโอกาสเกิดการรั่วไหลจำนวนไม่น้อยกว่าสองจุดและบริเวณอาคารสำนักงานอีกหนึ่งจุด ทั้งนี้ ตามมาตรฐาน NFPA 59A หรือมาตรฐานอื่นที่รัฐมนตรีประกาศกำหนดในราชกิจจานุเบกษา
sectionNo: 46
content: ข้อ ๔๖ คลังก๊าซธรรมชาติต้องมีเครื่องดับเพลิงชนิดผงเคมีแห้งหรือน้ำยาดับเพลิงซึ่งสามารถใช้ดับเพลิงอันเกิดจากก๊าซธรรมชาติได้ และเครื่องดับเพลิงดังกล่าวต้องมีขนาดความจุไม่น้อยกว่า ๖.๘ กิโลกรัม ตามมาตรฐานระบบป้องกันอัคคีภัยของสมาคมวิศวกรรมสถานแห่งประเทศไทย ในพระบรมราชูปถัมภ์
sectionNo: 46
content: หรือมาตรฐานอื่นที่รัฐมนตรีประกาศกำหนดในราชกิจจานุเบกษา โดยต้องจัดให้อยู่ในที่ที่สามารถนำออกมาใช้ได้ง่าย ในบริเวณที่กำหนดและมีจำนวนเครื่อง ดังต่อไปนี้ (๑) บริเวณที่ตั้งเครื่องสูบก๊าซธรรมชาติและเครื่องสูบอัดก๊าซธรรมชาติ
sectionNo: 46
content: ต้องมีเครื่องดับเพลิงไม่น้อยกว่าหนึ่งเครื่องต่อจำนวนเครื่องสูบก๊าซธรรมชาติและเครื่องสูบอัดก๊าซธรรมชาติหนึ่งเครื่อง (๒) บริเวณแท่นจ่ายก๊าซธรรมชาติหรือจุดรับก๊าซธรรมชาติ ต้องมีเครื่องดับเพลิงไม่น้อยกว่าสองเครื่องต่อจุดรับหรือช่องจ่ายหนึ่งช่อง (๓) บริเวณท่าเทียบเรือซึ่งรับหรือจ่ายก๊าซธรรมชาติ
sectionNo: 46
content: ต้องมีเครื่องดับเพลิงไม่น้อยกว่าสองเครื่อง และให้มีเครื่องดับเพลิงขนาดความจุไม่น้อยกว่า ๕๐ กิโลกรัม เพิ่มขึ้นอีกหนึ่งเครื่องต่อจุดรับหรือจ่ายก๊าซธรรมชาติหนึ่งจุด ในกรณีที่มีเชื้อเพลิงชนิดอื่นในบริเวณตามวรรคหนึ่ง
sectionNo: 46
content: เครื่องดับเพลิงต้องมีระดับความสามารถในการดับเพลิงขั้นต่ำที่ใช้ได้กับเชื้อเพลิงชนิดนั้นด้วย เครื่องดับเพลิงตามวรรคหนึ่งต้องมีคุณภาพและมีปริมาณสารดับเพลิงเพียงพอพร้อมใช้งานได้ตลอดเวลา และต้องมีการตรวจสอบคุณภาพโดยการสุ่มตัวอย่างอย่างน้อยปีละหนึ่งครั้ง
sectionNo: 46
content: และมีการจัดทำรายงานการตรวจสอบคุณภาพและเก็บรักษาไว้เป็นระยะเวลาไม่น้อยกว่าหนึ่งปีเพื่อประโยชน์ในการตรวจสอบ
sectionNo: 47
content: ข้อ ๔๗ ในกรณีที่คลังก๊าซธรรมชาติมีการติดตั้งระบบดับเพลิงด้วยน้ำ อย่างน้อยต้องดำเนินการติดตั้งโดยมีลักษณะ ดังต่อไปนี้ (๑) ระบบท่อน้ำดับเพลิงจะต้องมีขนาดเส้นผ่านศูนย์กลางไม่น้อยกว่า ๑๐๐ มิลลิเมตร
sectionNo: 47
content: หรือเท่ากับขนาดของท่อน้ำประปาสำหรับดับเพลิงขององค์กรปกครองส่วนท้องถิ่นที่คลังก๊าซธรรมชาติตั้งอยู่ในเขตพื้นที่ และต้องมีหัวท่อจ่ายน้ำดับเพลิงไม่น้อยกว่าสองจุด ในกรณีที่ระบบท่อน้ำดับเพลิงมีขนาดเส้นผ่านศูนย์กลางไม่น้อยกว่า ๒๐๐ มิลลิเมตร
sectionNo: 47
content: จะต้องติดตั้งท่อรับน้ำจากภายนอกที่มีขนาดเส้นผ่านศูนย์กลางไม่น้อยกว่า ๑๐๐ มิลลิเมตร หรือเท่ากับขนาดของท่อน้ำประปาสำหรับดับเพลิงขององค์กรปกครองส่วนท้องถิ่น และต้องมีหัวท่อรับไม่น้อยกว่าสองหัว พร้อมทั้งต้องจัดให้มีข้อต่อเพื่อรับน้ำดับเพลิงที่เป็นชนิดเดียวกับขององค์กรปกครองส่วนท้องถิ่นด้วย (๒)
sectionNo: 47
content: ท่อน้ำดับเพลิงตาม (๑) ให้ทาสีแดงตลอดทั้งเส้น (๓) มีเครื่องสูบน้ำดับเพลิงที่ใช้เครื่องยนต์อย่างน้อยหนึ่งเครื่อง โดยต้องมีความดันและอัตราการไหลที่เป็นไปตามผลการประเมินตามข้อ ๔๓ และต้องฉีดน้ำดับเพลิงได้ครอบคลุมบริเวณ ถังเก็บและจ่ายก๊าซธรรมชาติ และบริเวณพื้นที่รับหรือจ่ายก๊าซธรรมชาติทั้งหมด ทั้งนี้
sectionNo: 47
content: ตำแหน่งที่ติดตั้งเครื่องสูบน้ำดับเพลิงและอุปกรณ์ที่ใช้ในการดับเพลิงต้องอยู่ห่างจากกลุ่มถังเก็บและจ่ายก๊าซธรรมชาติ และจุดรับหรือจ่ายก๊าซธรรมชาติไม่น้อยกว่า ๓๐.๐๐ เมตร
sectionNo: 48
content: ข้อ ๔๘ ผู้รับใบอนุญาตต้องจัดทำแผนระงับเหตุเพลิงไหม้และมีการฝึกซ้อมแผนระงับเหตุเพลิงไหม้ร่วมกับองค์กรปกครองส่วนท้องถิ่นที่คลังก๊าซธรรมชาติตั้งอยู่ในเขตพื้นที่อย่างน้อยปีละหนึ่งครั้งและต้องจัดทำรายงานการฝึกซ้อมแผนระงับเหตุเพลิงไหม้เก็บไว้เป็นระยะเวลาไม่น้อยกว่าหนึ่งปีเพื่อประโยชน์ในการตรวจสอบ
sectionNo: 49
content: ข้อ ๔๙ ในกรณีที่เกิดอุบัติเหตุขึ้นในคลังก๊าซธรรมชาติจนอาจส่งผลกระทบต่อความแข็งแรงของถังเก็บและจ่ายก๊าซธรรมชาติ เครื่องทำไอก๊าซ ระบบท่อก๊าซธรรมชาติ หรืออุปกรณ์ของถังและระบบท่อก๊าซธรรมชาติ และมีโอกาสเกิดการรั่วไหลของก๊าซธรรมชาติ สารทำความเย็น หรือของเหลวและก๊าซที่ติดไฟได้
sectionNo: 49
content: ให้ผู้รับใบอนุญาตดำเนินการตามแผนฉุกเฉินตามข้อ ๔๓ และแผนระงับเหตุเพลิงไหม้ตามข้อ ๔๘ และแจ้งให้อธิบดีกรมธุรกิจพลังงานทราบตามหลักเกณฑ์และวิธีการที่รัฐมนตรีประกาศกำหนดในราชกิจจานุเบกษา
sectionNo: 9
content: หมวด ๙ การเลิกประกอบกิจการคลังก๊าซธรรมชาติ หรือการเลิกใช้ถังเก็บและจ่ายก๊าซธรรมชาติ เครื่องทำไอก๊าซ ระบบท่อก๊าซธรรมชาติ และอุปกรณ์ของถังและระบบท่อก๊าซธรรมชาติ
sectionNo: 50
content: ข้อ ๕๐ การเลิกประกอบกิจการคลังก๊าซธรรมชาติ หรือเลิกใช้ถังเก็บและจ่ายก๊าซธรรมชาติ เครื่องทำไอก๊าซ ระบบท่อก๊าซธรรมชาติ และอุปกรณ์ของถังและระบบท่อก๊าซธรรมชาติ ต้องได้รับการรับรองจากผู้ทดสอบและตรวจสอบว่าไม่มีก๊าซธรรมชาติและไอก๊าซค้างอยู่ เมื่อได้รับการรับรองตามวรรคหนึ่งแล้ว
sectionNo: 50
content: ให้ผู้รับใบอนุญาตแจ้งต่อพนักงานเจ้าหน้าที่ พร้อมหนังสือรับรองภายในเก้าสิบวันนับแต่วันที่การทดสอบและตรวจสอบเสร็จสิ้น และเมื่อได้รับความเห็นชอบการรับรองดังกล่าวแล้ว ห้ามใช้ถังเก็บและจ่ายก๊าซธรรมชาติ เครื่องทำไอก๊าซ ระบบท่อก๊าซธรรมชาติ และอุปกรณ์ของถังและระบบท่อก๊าซธรรมชาติอีก
sectionNo: 50
content: เว้นแต่จะได้รับอนุญาตจากอธิบดีกรมธุรกิจพลังงาน การแจ้งยกเลิกการประกอบกิจการ และการทดสอบและตรวจสอบตามวรรคหนึ่ง ให้เป็นไปตามหลักเกณฑ์ วิธีการ เงื่อนไข และระยะเวลาที่รัฐมนตรีประกาศกำหนดในราชกิจจานุเบกษา
content: บทเฉพาะกาล
sectionNo: 51
content: ข้อ ๕๑ คลังก๊าซธรรมชาติที่ได้รับใบอนุญาตประกอบกิจการคลังก๊าซธรรมชาติอยู่ก่อนวันที่กฎกระทรวงนี้ใช้บังคับ ให้ได้รับการยกเว้นไม่ต้องปฏิบัติตามกฎกระทรวงนี้ เว้นแต่กรณีที่กำหนดไว้ในข้อ ๓ วรรคสองและวรรคสาม ข้อ ๓๒ ข้อ ๓๓ ข้อ ๓๔ ข้อ ๓๗ ข้อ ๓๘ ข้อ ๔๐ ข้อ ๔๑ ข้อ ๔๒ ข้อ ๔๓ ข้อ ๔๔ ข้อ ๔๕ ข้อ ๔๖ ข้อ ๔๗ ข้อ ๔๘
sectionNo: 51
content: ข้อ ๔๙ และข้อ ๕๐ ต้องปฏิบัติให้ถูกต้องภายในระยะเวลาหนึ่งปีนับแต่วันที่กฎกระทรวงนี้ใช้บังคับ
sectionNo: 52
content: ข้อ ๕๒ คลังก๊าซธรรมชาติที่ได้รับความเห็นชอบแบบแปลน แผนผัง และแบบก่อสร้างตามกฎหมายว่าด้วยการควบคุมน้ำมันเชื้อเพลิงอยู่ก่อนวันที่กฎกระทรวงนี้ใช้บังคับ ให้ได้รับยกเว้นไม่ต้องปฏิบัติตามหมวด ๒ ที่ตั้ง แผนผัง รูปแบบ และลักษณะของคลังก๊าซธรรมชาติ
sectionNo: 53
content: ข้อ ๕๓ ในระหว่างที่ยังไม่มีผู้ทดสอบและตรวจสอบตามข้อ ๓ วรรคสอง ข้อ ๓๓ (๒) ข้อ ๓๕ วรรคสอง ข้อ ๓๘ ข้อ ๓๙ วรรคหนึ่ง หรือข้อ ๕๐ วรรคหนึ่ง การทดสอบและตรวจสอบ หรือการรับรอง แล้วแต่กรณี ให้กระทำโดยวิศวกรซึ่งเป็นผู้ได้รับใบอนุญาตประกอบวิชาชีพวิศวกรรมควบคุมตามกฎหมายว่าด้วยวิศวกร
sectionNo: 53
content: เว้นแต่การทดสอบและตรวจสอบแบบไม่ทำลาย และการตรวจสอบการป้องกันการกัดกร่อน ให้ดำเนินการโดยผู้ชำนาญการที่ได้รับใบรับรองจากสถาบันที่อธิบดีกรมธุรกิจพลังงานเห็นชอบ
content: ให้ไว้ ณ วันที่ ๑๐ เมษายน พ.ศ. ๒๕๖๘ พีระพันธุ์ สาลีรัฐวิภาค รัฐมนตรีว่าการกระทรวงพลังงาน
sectionName: ตัวอย่างภาพประกอบที่ 1
sectionName: ตัวอย่างภาพประกอบที่ 2
sectionName: ตัวอย่างภาพประกอบที่ 3
sectionName: ตัวอย่างภาพประกอบที่ 4
sectionName: ตัวอย่างภาพประกอบที่ 5
sectionName: ตัวอย่างภาพประกอบที่ 6
sectionName: ตัวอย่างภาพประกอบที่ 7
sectionName: ตัวอย่างภาพประกอบที่ 8
sectionName: ตัวอย่างภาพประกอบที่ 9
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๗ (๑) (๒) (๓) (๕) และ (๗) แห่งพระราชบัญญัติควบคุมน้ำมันเชื้อเพลิง พ.ศ. ๒๕๔๒ บัญญัติให้ออกกฎกระทรวงกำหนดหลักเกณฑ์เกี่ยวกับการประกอบกิจการคลังก๊าซธรรมชาติ ที่ตั้ง แผนผัง รูปแบบ และลักษณะของคลังก๊าซธรรมชาติ
content: ลักษณะของถังหรือภาชนะที่ใช้ในการบรรจุก๊าซธรรมชาติและการบำรุงรักษาถังหรือภาชนะดังกล่าว วิธีการปฏิบัติงานและการจัดให้มีและบำรุงรักษาอุปกรณ์หรือเครื่องมืออื่นใดภายในคลังก๊าซธรรมชาติ รวมทั้งการอื่นใด อันจำเป็นเพื่อประโยชน์แก่การป้องกันหรือระงับเหตุเดือดร้อนรำคาญ หรือความเสียหาย หรืออันตราย
content: ที่จะมีผลกระทบต่อบุคคล สัตว์ พืช ทรัพย์ หรือสิ่งแวดล้อม จากการประกอบกิจการคลังก๊าซธรรมชาติ จึงจำเป็นต้องออกกฎกระทรวงนี้